Räusktiir

Räusktiir ehk räusk (Sterna caspia või Hydroprogne caspia; varasem eestikeelne nimetus röövtiir) on tiirlaste sugukonda kuuluv linnuliik.

Räusktiir on suurim tiir, umbes kalakajaka suurune. Täiskasvanud lind on 47–56 cm pikk, tiibade siruulatus on 127–145 cm ja kaal 574–782 g. Ta nokk on suur ja erepunane. 

Pesitseb kõikidel mandritel peale Lõuna-Ameerika ja Antarktika. Eestis on räusktiir harv haudelind arvukusega 150–250 paari, pesitseb Lääne-Eesti laidudel ja rannikul.

Räusktiir on nimetuse saanud oma valju rämeda häälitsuse järgi.

Viited

 Välislingid 


Kategooria:Tiirlased
Kategooria:Eesti kurvitsalised
Kategooria:II kaitsekategooria loomaliigid